J e g y z ő k ö n y v

**Készült:** a Bezenye Községi Önkormányzat Képviselő-testületének 2023. március 02. napján 10:00 órakor a bezenyei önkormányzat tanácstermében megtartott ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést 10:17 órakor megnyitja. Megállapítja, hogy az ülés határozatképes, mivel a 7 megválasztott képviselőből 4 képviselő jelen van. Hiltser Mátyás, Sándor Vincéné és Kammerhofer Lívia képviselők egyéb elfoglaltság miatt nem tudnak részt venni a képviselő-testületi ülésen. Az ülés jegyzőkönyvének hitelesítésére Antonovich Gáspár és Szakos Géza képviselőket kéri fel.

A polgármester javaslatával a képviselő-testület *egyhangúlag* egyetért.

A polgármester elmondja, hogy a meghívó tartalmazza a napirendi pontokat, megkérdezi, hogy észrevételt kíván-e tenni valaki.

Mivel észrevétel nem érkezett, a polgármester szavazásra bocsátja a meghívó szerinti napirendi javaslat elfogadását.

A képviselő-testület *egyhangúlag, 4 igen szavazattal* az alábbi határozatot hozza:

**33/2023. (II. 21.) határozat**

Bezenye Községi Önkormányzat Képviselő-testülete a 2023. március 2. napi rendkívüli ülésén az alábbi napirendi pontokat tárgyalja:

1. 718/3 helyrajzi számú névnélküli út megnevezésű közterület kivétele forgalomképtelen törzsvagyonból
2. Meghatalmazás a Táncsics utcai telek kiegészítések ügyvéd előtti adás-vételi szerződésének megkötéséhez.

Felelős: Márkus Erika polgármester

Határidő: azonnal

1. **napirendi pont**

718/3 helyrajzi számú névnélküli út megnevezésű közterület kivétele forgalomképtelen törzsvagyonból

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy ez egy technikai kérés a földhivatal részéről, ugyanis az ingatlancsere szerződés alapján a tulajdonjogot akkor tudják bejegyezni, ha az önkormányzat forgalomképtelen törzsvagyonából kivonásra kerül.

A polgármester kérdezi, hogy van-e kérdés, észrevétel.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**34/2023. (III. 2.) határozat**

Bezenye Községi Önkormányzat Képviselő-testülete az önkormányzat 1/1 tulajdoni hányadát képező, 718/3 helyrajzi számú, névnélküli út megnevezésű kivett közterületet a forgalomképtelen törzsvagyonból kivonja és forgalomképes üzleti vagyonba (beépítetlen terület) sorolja.

A vagyonelem Hafner Brigittával kötött ingatlancsere-szerződésben kerül átadásra.

Az ingatlan nyilvántartott értéke 35.000 forint.

Bezenye Községi Önkormányzat Képviselő-testülete felhatalmazza a polgármestert a határozat megküldésére a Győr-Moson-Sopron Vármegyei Kormányhivatal Földhivatali Főosztályának részére.

Felelős: Márkus Erika polgármester

Határidő: azonnal

1. **napirendi pont**

Meghatalmazás a Táncsics utcai telek kiegészítések ügyvéd előtti adás-vételi szerződésének megkötéséhez.

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a 123/2020. (X. 27.) képviselő-testületi határozat alapján határozták meg az ingatlanok értékét. A táblázatban foglalt földrészlet árak átszámolásra kerültek, az eladási ár Szakos Géza képviselő kérésére bruttó módon kerültek feltüntetésre, 27% áfát tartalmaznak.

A polgármester kérdezi, hogy van-e kérdés, észrevétel.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**35/2023. (III. 2.) határozat**

1. Bezenye Községi Önkormányzat Képviselő-testülete az önkormányzat 1/1 tulajdoni hányadát képező 762/9 helyrajzi számú ingatlan 637 m2 nagyságú területrészének értékesítését az alábbi adatok alapján jóváhagyja.

|  |  |  |  |  |  |  |
| --- | --- | --- | --- | --- | --- | --- |
| **Hrsz** | **m2** | **Földrészlet ára (nettó)** | **Megosz-tási ktg** | **Eladási ár**  **(bruttó)** | **Ügyvédi díj** | **Vevő** |
| 755 | 126 | 189.000,- | 81.600,- | 321.630,- | 50.000,- | Kovács Mihály Sándor  Kovács András Dávid |
| 756 | 92 | 92.000,- | 81.600,- | 198.440,- | 50.000,- | Pulc Martin |
| 757 | 97 | 97.000,- | 81.600,- | 204.790,- | 50.000,- | Hlavacik Michal |
| 758 | 109 | 163.500,- | 81.600,- | 289.245,- | 50.000,- | Mária Polakovicová |
| 761 | 213 | 426.000,- | 81.600,- | 622.620,- | 50.000,- | Gaál Sándor és neje |

1. Bezenye Községi Önkormányzat Képviselő-testülete felhatalmazza a polgármestert a szerződések megkötésére és a szerződéskötéssel kapcsolatos intézkedések megtételére.
2. Bezenye Községi Önkormányzat Képviselő-testülete az önkormányzata az 1/1 tulajdoni hányadát, a 762/9 helyrajzi számú kivett közterület 637 m2 nagyságú részét a forgalomképtelen törzsvagyonból kivonja és forgalomképes üzleti vagyonba sorolja. Bezenye Községi Önkormányzat Képviselő-testülete felhatalmazza a polgármestert a határozat megküldésére a Győr-Moson-Sopron Vármegyei Kormányhivatal Földhivatali Főosztályának részére.

Felelős: Márkus Erika polgármester

Határidő: 2023. március 31.

Mivel kérdés, észrevétel nem érkezett, a polgármester megköszöni a részvételt és az ülést 10:24 perckor bezárja.

k.m.f.

**Márkus Erika dr. Gáli Péter**

polgármester jegyző

Jegyzőkönyv hitelesítők:

**Antonovich Gáspár Szakos Géza**

jegyzőkönyv hitelesítő jegyzőkönyv hitelesítő